1. pielikums

Projektu iesniegumu atlases nolikumam

4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” **4.3.1.2. pasākuma “Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem”**

**projekta iesnieguma vērtēšanas kritēriji un to piemērošanas metodika**

***Vispārīgie nosacījumi projekta iesnieguma vērtēšanas kritēriju piemērošanai****:*

1. *Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.*
2. *Vērtējot projekta iesnieguma atbilstību kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
3. *Vērtējot projekta iesniegumu, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.*
4. *Projekta iesnieguma vērtēšanā izmantojami:*
   1. *Ministru kabineta 2023.gada 28.novembra noteikumi Nr.692 “Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" īstenošanas noteikumi (turpmāk – MK noteikumi);*
   2. *Eiropas Savienības kohēzijas politikas programma 2021.–2027. gadam;*
   3. *Eiropas Savienības kohēzijas politikas programmas 2021.–2027. gadam papildinājums;*
   4. *4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.2. pasākuma “Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem” projektu iesniegumu atlases nolikums, tai skaitā projekta iesnieguma vērtēšanas kritēriji un projekta iesnieguma aizpildīšanas metodika.*

|  |  |  |  |  |
| --- | --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu (P[[1]](#footnote-2))** | **Kritērija iespējamais vērtējums** | **Piemērošanas skaidrojums** |
| **1.VIENOTIE KRITĒRIJI[[2]](#footnote-3)** | | | | | |
| 1.1. | Projekta iesniegums atbilst MK noteikumos par SAM īstenošanu noteiktajām specifiskajām prasībām (apakškritērijus izvēlas atbilstoši MK noteikumos par SAM īstenošanu noteiktajam, definējot kritēriju kopu):   1. Projekta iesniedzējs atbilst MK noteikumos par SAM īstenošanu noteiktajam iesniedzēju lokam; 2. Projekta īstenošanas termiņš atbilst MK noteikumos par SAM īstenošanu noteiktajam termiņam; 3. Projekta iesniegumam ir pievienoti nolikumā noteiktie papildu pievienojamie pielikumi. | **P** | Jā / Jā, ar nosacījumu/ Nē | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.  Projekta iesniedzēja atbilstību MK noteikumos par SAM īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi.  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk - VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, FKTK, tiesībsargājošo institūciju u.tml. atkarībā no SAM specifikas.  **Vērtējums ir “Jā”,** ja:   1. projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām; 2. projekta īstenošanas termiņš nepārsniedz MK noteikumos par SAM īstenošanu noteiktajam termiņam; 3. projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.2. | Projekta iesniedzējam un projekta sadarbības partnerim[[3]](#footnote-4), ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro* | **P** | Jā / Jā, ar nosacījumu/ Nē | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja un tā sadarbības partnera, ja tāds projektā ir paredzēts, nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas sadarbības iestādē.  Projekta iesnieguma vērtēšanas veidlapā norāda pārbaudes datumu un konstatēto situāciju.  Vērtējums ir **“Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  Vērtējums ir **“Jā ar nosacījumu”,** ja:   * + - 1. saskaņā ar VID  parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;       2. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Ja projektā ir paredzēts sadarbības partneris, vērtējumu “Jā, ar nosacījumu” un “Nē” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;* 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.   **Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.3. | Projekta iesniegumā paredzētais ES fonda finansējuma apmērs un intensitāte atbilst MK noteikumos par SAM īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajam, tai skaitā nepārsniedz noteikto izmaksu pozīciju apjomus un   1. ir saistītas ar projekta īstenošanu, 2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība, 3. nodrošina projektā izvirzītā mērķa un rādītāju sasniegšanu. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[4]](#footnote-5) finansējums un tā atbalsta intensitāte atbilst MK noteikumos par SAM īstenošanu noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos par SAM īstenošanu noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta iesniegumā definēto problēmu risināšanai) 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[5]](#footnote-6), noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.4. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.   Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.5. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem | **P** | Jā / Jā, ar nosacījumu/ Nē | **Vērtējums ir “Jā”**, ja:   1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija. 2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.6. | Projekta iesniegumā plānotie komunikācijas un vizuālās identitātes prasību nodrošināšanas pasākumi atbilst Kopīgo noteikumu regulas[[6]](#footnote-7) 47. un 50.pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots *publicēt īsu un ar atbalsta apjomu samērīgu aprakstu par projektu*, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. *ar projekta īstenošanu saistītajos dokumentos un komunikācijas materiālos*, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. *projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR*, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidri redzamas *ilgtspējīgas plāksnes vai informācijas stendi*, kuros ir attēlota Eiropas Savienības emblēma[[7]](#footnote-8), attiecībā uz projektā plānotajām darbībām un aktivitātēm; 4. *projektiem, uz kuriem neattiecas šī kritērija skaidrojuma 3. punkts*, sabiedrībai skaidri redzamā vietā plānots uzstādīt *vismaz vienu plakātu,* kura minimālais izmērs ir A3, *vai līdzvērtīgu elektronisku paziņojumu,* kurā izklāstīta informācija par projektu un uzsvērts no Eiropas Savienības fondiem saņemtais atbalsts; 5. ja projekta iesniegums paredz *stratēģiski svarīga projekta īstenošanu, ir izstrādāts komunikācijas plāns*, kas atbilst Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam un minēto vadlīniju pielikumā ietvertajai veidlapai un ir pievienots kā projekta iesnieguma pielikums[[8]](#footnote-9).   Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.7. | Projekta iesniedzējam un projekta sadarbības partnerim[[9]](#footnote-10) (ja attiecināms) ir pietiekama īstenošanas un finanšu kapacitāte projekta īstenošanai. | **P** | **Jā / Jā, ar nosacījumu/ Nē** | **Vērtējums ir „Jā”,** ja projekta iesniedzējam un sadarbības partnerim ir pietiekama projekta īstenošanas un finanšu kapacitāte.  Projekta vadības un īstenošanas kapacitāte ir pietiekama, ja projekta iesniegumā:   1. ir aprakstīts projekta vadības un īstenošanas process, tā organizēšana, t.sk. sadarbības mehānisms ar sadarbības partneri; 2. ir norādīti projekta vadības un īstenošanas procesa nodrošināšanai nepieciešamie atbildīgie speciālisti – to pieejamība vai plānotā iesaistīšana projekta īstenošanas laikā, t.sk. piesaistes veids, tiem plānotā nepieciešamā kvalifikācija, pieredze un kompetence (atbildības sfēras un būtiskākie pienākumi), kā arī noslodze projektā; 3. ir aprakstīts projekta vadībai un īstenošanai nepieciešamais un pieejamais materiāltehniskais nodrošinājums. Detalizētu informāciju par nepieciešamo materiāltehnisko līdzekļu veidiem un skaitu, norādot, kas ir projekta iesniedzēja un sadarbības partnera rīcībā un ko plānots iegādāties vai nomāt projekta ietvaros, kā arī precīzu materiāltehniskā nodrošinājuma piesaistes veidu sniedz un vērtē, ja projekta iesnieguma attiecināmajās izmaksās ir paredzēta darbavietas aprīkojuma iegāde.   Finanšu kapacitāte ir pietiekama, t.i., ja projekta iesniegumā ir norādīts, ka:   1. projekta izmaksas, kas radušās līdz līguma par projekta īstenošanu noslēgšanai ar sadarbības iestādi, finansējuma saņēmējs priekšfinansē no saviem līdzekļiem; 2. projekta izdevumus pēc līguma par projekta īstenošanu noslēgšanas finansēs no avansa un starpposma maksājumiem, ko sadarbības iestādei pārdalīs no 74.resora “Gadskārtēja valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiem.   Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.8. | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | **P** | Jā / Jā, ar nosacījumu/ Nē | **Vērtējums ir “Jā”,** ja   * attiecībā uz projekta mērķi projekta iesniegumā minētā informācija par projekta mērķi un projekta darbībām liecina, ka tas atbilst specifiskā atbalsta mērķim – paaugstināt pakalpojumu kvalitāti un uzlabot pakalpojumu pieejamību valsts sociālās aprūpes centros, izveidojot ģimeniskai videi pietuvinātu infrastruktūru, tādejādi sekmējot bērnu un jauniešu ar smagiem un ļoti smagiem funkcionāliem traucējumiem neatkarīgas dzīves iespējas un dzīves kvalitātes saglabāšanu vai uzlabošanu; * attiecībā uz uzraudzības rādītājiem projekta iesniegumā minētā informācija liecina, ka tie ir definēti un atbilst MK noteikumos par specifiskā atbalsta mērķa īstenošanu noteiktajām uzraudzības rādītāju definīcijām:   **Iznākuma rādītājs** - jaunu vai modernizētu sociālās aprūpes iestāžu (izņemot sociālo mājokļu) kapacitāte. Plānots, ka pasākuma ietvaros tiks izveidota infrastruktūra ar 120 pakalpojuma vietām ģimeniskai videi pietuvinātu pakalpojumu sniegšanai bērniem un jauniešiem ar smagiem un ļoti smagiem funkcionāliem traucējumiem, kuri šobrīd saņem valsts finansētu ilgstošas sociālās aprūpes un sociālās rehabilitācijas pakalpojumu valsts sociālās aprūpes centros;  **Rezultāta rādītājs** – personu skaits, kuras izmanto jaunu vai modernizētu sociālās aprūpes iestāžu pakalpojumus gadā. Plānots, ka ik gadu vismaz vienu reizi izveidotajā infrastruktūrā tiks nodrošināta ģimeniskai videi pietuvināta pakalpojuma sniegšana 120 bērniem un jauniešiem ar smagiem un ļoti smagiem funkcionāliem traucējumiem.  Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:   1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām; 2. ir precīzi definētas un pamatotas, un tās risina projektā definētās problēmas. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:   1. projekta iesniegumā norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots; 2. projekta iesniegumā norādītajiem sagaidāmajiem rezultātiem ir noteikta skaitliskā vērtība; 3. projekta iesniegumā ietvertās darbības atbilst MK noteikumos par specifiskā atbalsta mērķa īstenošanu norādītajām atbalstāmajām darbībām un ir saistītas ar norādītajām izmaksu pozīcijām; 4. projekta iesniegumā plānotās darbības ir nepieciešamas projekta mērķa, plānoto uzraudzības rādītāju un projekta rezultātu sasniegšanai.   Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1. **VIENOTIE IZVĒLES KRITĒRIJI [[10]](#footnote-11)** | | | | |
| 2.1. | Projekta sadarbības partneris un tā plānotās darbības projekta ietvaros atbilst MK noteikumos par SAM īstenošanu noteiktajām prasībām (attiecināms, ja prasības izvirzītas MK noteikumos par SAM īstenošanu). | **P** | Jā / Jā, ar nosacījumu/ Nē | Vērtējums ir **“Jā”**, ja projekta iesniegumā:  1) projekta iesniegumā norādītais sadarbības partneris atbilst MK noteikumos par specifiskā atbalsta mērķa īstenošanu noteiktajam un ir sniegts pamatojums sadarbības partnera izvēlei;  2) projekta iesniegumā ir aprakstīts, kuras no projektā plānotajām darbībām veiks vai kurās tiks iesaistīts sadarbības partneris, t.i. sadarbības partnera loma un pienākumi projekta īstenošanā;  3) kopā ar projekta iesniegumu ir iesniegts nodomu protokols vai līgums par sadarbību projekta īstenošanā.    Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.    Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.2. | Projekta iesniegumā norādītā mērķa grupa atbilst MK noteikumos par SAM īstenošanu noteiktajam un ir identificētas mērķa grupas vajadzības un risināmās problēmas (attiecināms, ja prasības izvirzītas MK noteikumos par SAM īstenošanu). | **P** | Jā / Jā, ar nosacījumu/ Nē | Vērtējums **ir “Jā”,** ja projekta iesniegumā :    1.norādītā mērķa grupa atbilst MK noteikumos par specifiskā atbalsta mērķa īstenošanu noteiktajam;  2.ir aprakstīts, kā tiks gūta pārliecība par mērķa grupas atbilstību MK noteikumos par specifiskā atbalsta mērķa īstenošanu noteiktajam;  3.ir norādītas mērķa grupas vajadzības un risināmās problēmas;  4.ietvertā informācijas liecina, ka projektā plānotās darbības sniegs atbalstu mērķa grupas vajadzību un problēmu risināšanā.    Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.    Vērtējums ir **“Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1. **SPECIFISKIE ATBILSTĪBAS KRITĒRIJI** | | | | |
| 3.1. | Projekta iesniegumā paredzēts, ka ģimeniskai videi pietuvinātu sociālo pakalpojumu infrastruktūras izveide tiks nodrošināta atbilstoši normatīvajos aktos noteiktajām prasībām sociālo pakalpojumu sniedzējiem. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ietvertā informācija liecina, ka tiks attīstīta ģimeniskai videi pietuvinātu sociālo pakalpojumu infrastruktūra un tiks ievērotas 13.06.2017. MK noteikumos Nr. 338 “Prasības sociālo pakalpojumu sniedzējiem” noteiktās vispārīgās prasības un prasības bērnu ilgstošas sociālās aprūpes un sociālās rehabilitācijas institūcijas pakalpojuma sniedzējiem.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.2. | Projekta iesniegumā paredzētās darbības nodrošinās, ka ģimeniskai videi pietuvinātas sociālo pakalpojumu sniegšanas vietas mērķa grupas personām tiks izveidotas integrētā vidē, t.i. vidē, kurā būs viegli pieejami vispārējie pakalpojumi, ko izmanto pārējā sabiedrība. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ietvertā informācija liecina, ka ģimeniskai videi pietuvinātas sociālo pakalpojumu sniegšanas vietas mērķa grupas personām tiks izveidotas integrētā vidē, t.i. vidē, kurā būs viegli pieejami vispārējie pakalpojumi, ko izmanto pārējā sabiedrība. Tas nozīmē, ka pakalpojuma sniegšanas vietas atrodas ērti sasniedzamā attālumā no bērnu un jauniešu izglītības, ārstniecības, rehabilitācijas, kultūras iestādēm, brīvā laika pavadīšanas iespējām u.c., kā arī tās ir ērti pieejamas ar sabiedrisko transportu. Bērnam ir jābūt iespējai apkārtnē pieejamās publiskās telpas sasniegt saviem spēkiem vai ar darbinieka/brīvprātīgā darbinieka atbalstu (attālums, ceļi, vides pieejamība).  Attālums no nekustamā īpašuma līdz vispārējiem pakalpojumiem var būt robežās no optimālā līdz pieļaujamam minimumam (pieļaujamā attāluma novirze ne vairāk kā 200 m), cenšoties izvēlēties pakalpojuma infrastruktūras teritoriju, kur pēc iespējas vairāk kritēriju atbilst optimālajam līmenim. Ir pieļaujama individuāla gadījumu vērtēšana, ņemot vērā vietējās kopienas specifiku konkrēta tipa dzīves vidē - lielpilsētā, pilsētā, piepilsētā vai ciemā.   |  |  |  |  | | --- | --- | --- | --- | | Nr. | Kritērijs | Optimāli | Pieļaujamais minimums | | 1. | Ceļa segums blakus ēkai | Cietais segums (vēlams asfalts) un ietve | Cietais segums (vēlams asfalts) bez ietves  Ciets grants segums pie ēkas, bet ne vairāk kā 500m līdz asfaltam | | 2. | Attālums līdz sabiedriskajam transportam | 500m | 1 km (+200m) | | 3. | Sabiedriskā transporta kursēšanas biežums | 1-2 reizes stundā (dienas laikā) | 4 reizes dienā | | 4. | Attālums līdz veselības aprūpes iestādei (ģimenes ārsts, veselības centrs, laboratorija u.c.) | 5km | Vairāk par 5 km, bet ne vairāk kā 1h ar sabiedrisko transportu | | 5. | Attālums līdz pamatskolai, kura īsteno speciālās pamatizglītības programmas | Sasniedzams, ejot kājām (līdz 1km), bet ne vairāk kā 30 min. ar sabiedrisko transportu | Ne vairāk kā 1h ar sabiedrisko transportu vai skolas autobuss kā alternatīva | | 6. | Attālums līdz brīvā laika pavadīšanas vietām (kultūras vai sporta iestādes vai citai infrastruktūrai brīvā laika pavadīšanai) | 1km | Vairāk par 1 km, bet ne vairāk kā 30 min. ar sabiedrisko transportu |   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.3. | Projekta iesniegumā paredzētās darbības nodrošinās, ka ģimeniskai videi pietuvinātu sociālo pakalpojumu sniegšanas vietas mērķa grupai tiks veidotas atsevišķās dzīvokļa tipa sociālā pakalpojuma sniegšanas vietās ārpus esošajām ilgstošas sociālās aprūpes un sociālās rehabilitācijas institūcijām (valsts sociālās aprūpes centru filiālēm), tai skaitā vienā sociālo pakalpojumu sniegšanas vietā (adresē) kopējais bērnu skaits nepārsniedz 12 bērnus un vienā grupā – ne vairāk kā 4 bērnus. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā ietvertā informācija liecina, ka ģimeniskai videi pietuvinātu sociālo pakalpojumu sniegšanas vietas mērķa grupai tiks veidotas atsevišķās dzīvokļa tipa sociālā pakalpojuma sniegšanas vietās ārpus esošajām ilgstošas sociālās aprūpes un sociālās rehabilitācijas institūcijām (valsts sociālās aprūpes centru filiālēm). Dzīvokļa tipa sociālā pakalpojuma sniegšanas vietām ir jābūt vienstāva ēkās vai ēku pirmajā stāvā. Vienā sociālo pakalpojumu sniegšanas vietā (adresē) kopējais bērnu skaits nevar pārsniegt 12 bērnus un vienā grupā – 4 bērnus  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.4. | Projekta iesniegumā ir paredzētas darbības, kas veicina vienlīdzību, iekļaušanu, nediskrimināciju un pamattiesību ievērošanu. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegums atbilst minimālajām prasībām, t.i. no projekta iesniegumā ietvertās informācijas ir secināms, ka projektā plānotas:  1. **vismaz piecas vispārīgās darbības**, kas attiecas uz projekta vadību un īstenošanu, komunikācijas un vizuālās identitātes pasākumiem un publiskajiem iepirkumiem un kas kopumā veicina vienlīdzīgas iespējas un pamattiesību ievērošanu, piemēram:  *projekta vadības un īstenošanas personāls:*   * **projektu vadībā un īstenošanā** tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus; * **projekta vadības un īstenošanas personāla atlase** tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem; * **projekta vadības un īstenošanas procesā** personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas; * **sievietēm un vīriešiem tiks nodrošināta vienlīdzīga darba samaksa** un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos;   *komunikācijas un publicitātes pasākumi:*   * īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (<https://www.lm.gov.lv/lv/media/18838/download>); * tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv /, Vadlīnijas piekļūstamības izvērtējumam pieejamas šeit: <https://www.varam.gov.lv/lv/wwwvaramgovlv/lv/pieklustamiba>);   *publiskie iepirkumi:*   * visi publiskie iepirkumi tiks veikti sociāli atbildīgā veidā - pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, kā arī veicinātu labākus darba nosacījumus cilvēkiem ar invaliditāti un nelabvēlīgā situācijā esošiem cilvēkiem (piemēram, pasākumu rīkošanai nolikumā tiks paredzēta prasība par telpu un satura piekļūstamību, ēdināšanas pakalpojuma nodrošināšanai tiks piesaistīts sociālais uzņēmums, kurš nodarbina cilvēkus ar invaliditāti u.c.).   ***Sociāli atbildīga publiskā iepirkuma nolikumā var paredzēt šādas prasības un dot papildus punktus piedāvājumu vērtēšanā, piemēram:***  a)pretendentam ir jānodrošina noteiktu iedzīvotāju grupu nodarbināšanu:  - personas ar invaliditāti;  - personas vecumā virs 55 gadiem, kuriem līdz vecuma pensijai ir atlikuši vairāk kā divi gadi;  - personas, kuri bijuši bez darba vismaz 12 mēnešus; - personas ar bēgļa vai alternatīvās personas statusu;  - personas, kuriem līdz vecuma pensijai atlikuši ne vairāk kā divi gadi;  - personas vecumā līdz 29 gadiem (ieskaitot), kuri absolvējuši speciālo izglītības programmu;  b)pretendentam jānodrošina, ka pakalpojuma nodrošināšanai priekšrocība tiks dota sociālajam uzņēmumam, kurš nodarbina cilvēkus ar invaliditāti;  c)pretendentam jānodrošina, ka pakalpojuma sniegšanas personālam uz līguma laiku ir jānodrošina veselības apdrošināšana;  d)pretendentam jānodrošina, ka līguma izpildes laikā iestādē tiks izstrādāts pretdiskriminācijas plāns, t.sk. izstrādāta kārtībā, kādā tiek iesniegtas sūdzības par iespējamo diskrimināciju un kārtība, kādā tās tiek izskatītas, tostarp, sniegta atgriezeniskā saite sūdzības iesniedzējam;  e)pretendentam jānodrošina, ka līguma izpildes laikā vismaz 2% no nodarbinātajiem būs personas ar invaliditāti;  f)pretendentam ir jāpierāda, ka visā datortehnikas iepirkuma ķēdē netiek izmantot bērnu darbs;  g)pretendentam ir jānodrošina, ka infrastruktūras attīstībā tiks ievēroti ilgtspējības kritēriji – tiks ņemtas vērā personu ar invaliditāti vajadzības, sabiedrības novecošanās un no tā izrietošajām vajadzībām konteksts;  h)pretendentam ir jānodrošina, ka pakalpojuma sniegšanas vieta/vide būs piekļūstama un lietojama patstāvīgi cilvēkiem ar dažādu invaliditāti (redzes, dzirdes, kustību, garīga rakstura);  i)pretendentam jānodrošina, ka tiks īstenotas konsultācijas ar nevalstiskajām organizācijām un ekspertiem, kas pārstāv dzimumu līdztiesības, personu ar invaliditāti intereses un nediskriminācijas jautājumus u.c   1. **vismaz trīs specifiskās darbības,** kas īpaši veicina vienlīdzīgas iespējas, iekļaušanu, nediskrimināciju un pamattiesību ievērošanu, piemēram:   Darbības, kas attiecas uz personu ar invaliditāti vienlīdzīgu iespēju un tiesību ievērošanu:   * projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas un būvniecības procesā (attiecīgi pievienojot dokumentus, piem. konsultāciju protokolus u.c.); * projektēšanas laikā un pirms objekta nodošanas ekspluatācijā publiskajai infrastruktūrai tiks veikts vides un informācijas piekļūstamības pašnovērtējums, kur iegūto punktu skaits nav zemāks par 8 (LM vides un informācijas piekļūstamības pašnovērtējuma metodika pieejama šeit: <https://www.lm.gov.lv/lv/vides-pieejamibas-pasnovertejums-2020> ); * papildus būvnormatīvā LBN 200-21 noteiktajam, projekta ietvaros tiks īstenotas labās prakses darbības, kas īpaši veicina vides piekļūstamību cilvēkiem ar funkcionāliem traucējumiem piekļūstamības nodrošināšanai papildus LBN 200-21 noteiktajam”. Pieejams šeit: <https://www.lm.gov.lv/lv/ieteikumi-ieklaujosas-vides-veidosanai>; * plānojot būves dizainu, tiks ņemts vērā daudzveidības un iekļaušanas princips, balstoties uz cilvēku ar invaliditāti vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju;  1. ir noteikti **divi** horizontālā principa “Vienlīdzība, iekļaušana, nediskriminācija un pamattiesību ievērošana” rādītāji, piemēram:   - objektu skaits, kuros ERAF/KF ieguldījumu rezultātā ir nodrošināta vides un informācijas pieejamība;   * veikto vides un informācijas piekļūstamības pašnovērtējumu skaits, atbilstoši LM izstrādātajai metodikai.  1. norādītas projekta budžeta izmaksu pozīcijas, kuras veicina HP VINPI (ja attiecināms); 2. projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas; 3. ir sniegta informācija par projekta vadības un īstenošanas personālu vai mērķa grupām dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām; 4. projekta iesniegumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.   Informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju.  **Kritērija vērtēšanā izmanto:**  1) LM Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas un uzraudzības metodiku (2021-2027), <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027>;  2) LM metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, <https://www.lm.gov.lv/lv/ieteikumi-diskriminaciju-un-stereotipus-mazinosai-komunikacijai-ar-sabiedribu-22112022>;  3) LM metodiskos materiālus iekļaujošas vides veidošanai, LM vadlīnijas “Labās prakses ieteikumi vides piekļūstamības nodrošināšanai papildus LBN 200-21 noteiktajam”. Pieejams šeit: <https://www.lm.gov.lv/lv/ieteikumi-ieklaujosas-vides-veidosanai>;  4) LM vides un informācijas piekļūstamības pašnovērtējuma metodiku, <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>;  5) VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” <https://pieklustamiba.varam.gov.lv/>;  6) informāciju par horizontālo principu un vienlīdzīgām iespējām LM tīmekļa vietnē sadaļā “Horizontālais princips “Vienlīdzība, iekļaušana, nediskriminācija un pamattiesību ievērošana”: <https://www.lm.gov.lv/lv/horizontalais-princips-vienlidziba-ieklausana-nediskriminacija-un-pamattiesibu-ieverosana>;  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.5. | Projekta iesniegumā ir paredzētas darbības,  kas veicina principa “nenodarīt būtisku kaitējumu” ievērošanu. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā ietvertā informācija liecina, ka tiek plānotas darbības, kas veicina principa “Nenodarīt būtisku kaitējumu” ievērošanu, t.i.:1 a) plānotas darbības klimata pārmaiņu mazināšanai, izmantojot pēc iespējas videi draudzīgus risinājumus, lai nodrošinātu enerģijas apjoma izmantošanas un siltumnīcefekta gāzu emisijas samazināšanu; b) plānotas darbības, lai pielāgotos klimata pārmaiņām, paredzot: c) plānotas darbības ilgtspējīga ūdens un jūras resursu izmantošanai un aizsardzībai, paredzot maksimālu ēku pieslēgšanu pie centralizētajām ūdensapgādes un kanalizācijas sistēmām vai paredzot lietus ūdeņu savākšanas un novadīšanas sistēmu izbūvi, lai mazinātu applūšanas riskus spēcīgu lietusgāžu gadījumā; d) plānotas darbības, lai nodrošinātu pāreju uz aprites ekonomiku, ieskaitot atkritumu rašanās novēršanu un to reciklēšanu; e) plānotas darbības piesārņojuma novēršanai un kontrolei; f) nepieciešamības gadījumā plānotas darbības bioloģiskās daudzveidības un ekosistēmu aizsardzībai un atjaunošanai.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.6. | Projekta iesniegumā norādīts, ka nekustamais īpašums, kurā par projekta īstenošanai piešķirtajiem līdzekļiem plānots veikt ieguldījumus, ir Labklājības ministrijas valdījumā vai līdz projekta realizācijas beigām tiks nostiprināts zemesgrāmatā uz Labklājības ministrijas vārda. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesnieguma veidlapā sniegtā informācija liecina, ka nekustamais īpašums, kurā tiks veikti ieguldījumi, ir Labklājības ministrijas valdījumā vai līdz projekta īstenošanas beigām tiks nostiprināts zemesgrāmatā uz valsts vārda Labklājības ministrijas personā. Nekustamajam īpašumam jābūt Labklājības ministrijas valdījumā vismaz piecus gadus no projekta noslēguma maksājuma veikšanas datuma.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.7. | Projekta iesniegumā aprakstīta projekta īstenošanas gatavība. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā ir aprakstītas izvēlētās ģimeniskai videi pietuvinātas pakalpojumu sniegšanas vietas (pašvaldības, adreses) vai arī sniegta informācija, kā šīs vietas tiks izvēlētas/noteiktas, kā arī aprakstīta projekta īstenošanu pamatojošās dokumentācijas izstrādes stadija.  Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

P\* – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā

1. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot nolikumā noteikto. [↑](#footnote-ref-2)
2. Vienotie kritēriji apstiprināti Eiropas Savienības fondu uzraudzības komitejā 2023. gada 26. janvārī (Vienotie kritēriji un vienotie izvēles kritēriji apstiprināti kopā ar vadošās iestādes izstrādāto Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodiku 2021.–2027.gadam). [↑](#footnote-ref-3)
3. Kritērijs netiek pārbaudīts sadarbības partneriem, ņemot vērā, ka pašvaldības, kā atvasinātas publiskas personas, minētā kritērija ietvaros, nerada neattiecināmības risku [↑](#footnote-ref-4)
4. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-5)
5. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-6)
6. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-7)
7. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas> [↑](#footnote-ref-8)
8. Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas pieejamas Esfondi.lv: <https://www.esfondi.lv/vadlinijas> [↑](#footnote-ref-9)
9. Kritērijs netiek pārbaudīts sadarbības partneriem, ņemot vērā, ka minētā kritērija izpildes ietvaros, pašvaldība kā sadarbības partneris funkciju, izpilda savu pamatfunkciju izpildes ietvaros. [↑](#footnote-ref-10)
10. Vienotie izvēles kritēriji apstiprināti Eiropas Savienības fondu uzraudzības komitejā 2023. gada 26. janvārī (Vienotie kritēriji un vienotie izvēles kritēriji apstiprināti kopā ar vadošās iestādes izstrādāto Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodiku 2021.–2027.gadam). [↑](#footnote-ref-11)